stanford-oval/wikipedia huggingface dataset:
מערות אלורה
המונומנטים הבודהיסטיים: מערות 1–12

מערות אלה ממוקמות בצד הדרומי ונבנו בשנים 630–700 לספירה, או 600–730 לספירה. בתחילה סברו כי המערות הבודהיסטיות הן המבנים הקדומים ביותר שנוצרו בין המאה החמישית לשמינית, כשמערות 1–5 נחצבו בשלב הראשון (400–600) ו-6–12 בשלב המאוחר יותר (650–750), אולם חוקרים מודרניים משערים שבניית המערות ההינדואיסטיות קדמה ליצירת המערות הבודהיסטיות. המערה הבודהיסטית הקדומה ביותר היא מערה 6, ואז 5, 2, 3, 5 (אגף ימין), 4, 7, 8, 10 ו -9, כשמערות 11 ו-12, הידועות גם כ "דו תאל" (Do Thal) ו"טין תאל" (Tin Thal) בהתאמה היו האחרונות.
11 מתוך 12 מערות בודהיסטיות מורכבות מוויהארות, כלומר מנזרים עם אולמות תפילה: בניינים גדולים רבי קומות שנחצבו בחזית ההר, הכוללים אזורי מגורים, חדרי שינה, מטבחים וחדרים אחרים. במערות המנזר יש מקדשים כולל גילופי של גאוטמה הבודהה, בודהיסטוות וקדושים. בחלק ממערות אלו, ניסו הפסלים להשוות לאבן מראה של עץ.
מערות 5, 10, 11 ו-12 הן מערות בודהיסטיות חשובות מבחינה אדריכלית. מערה 5 היא ייחודית בין מערות אלורה שכן היא תוכננה כחדר אוכל עם צמד ספסלים מקבילים במרכז ופסל בודהה מאחור. מערה זו, ומערה 11 ממערות קנהרי (אנ'), הן שתי המערות הבודהיסטיות היחידות בהודו המסודרות בצורה כזו. מערות 1 עד 9 הן כולן מנזרים ואילו מערה 10, מערת וישוואקרמה (Vīśvakarma), היא אולם תפילה בודהיסטי מרכזי.
מערות 11 ו-12 הן מערות מנזר מהאיאנה בעלות שלוש קומות עם אלילים, מנדלות שנחצבו בקירות, ואלות רבות ואיקונוגרפיה הקשורה לבודהיסטווה, השייכים לבודהיזם של וג'ריאנה. אלה ראיות משכנעות המציעות כי רעיונות הווג'ריאנה והטנטרה של הבודהיזם התבססו היטב בדרום אסיה בהגיע המאה ה-8 לספירה.
מערת וישוואקרמה

מערה 10 בולטת בין המערות הבודהיסטיות, צ'איטיה, אולם פולחן המכונה בשם "מערת וישוואקרמה", שנבנה בסביבות 650 לספירה. היא ידועה גם בשם "מערת הנגר", מכיוון שהסלע קיבל גימור בעל מראה של קורות עץ. מעבר לכניסה הרב-קומתית שלו נמצא אולם סטופה דמוי קתדרלה הידוע גם בשם צ'איטיה-גריהא (Chaitya-Griha, בית תפילה). בלב מערה זו נמצא פסל בגובה 5 מטרים של בודהה היושב בתנוחת הטפה.
מערה 10 משלבת ויהארה עם אולם תפילה דמוי קפלה ובו שמונה תאי משנה, ארבעה בקיר האחורי וארבעה מימין, וכן פורטיקו מקדימה. זוהי הצ'איטיה-גריהא היחידה בין המערות הבודהיסטיות של אלורה והיא בנויה בקווים דומים למערות 19 ו-26 של מערות אג'אנטה. במערה 10 יש גם גוואקשה (אנ'), חלון מקושת וחיבור צדדי למערה 9 של אלורה.
האולם הראשי של מערת וישוואקרמה בצורת אפסיס ומחולק לספינה מרכזית ולמעברים צדדיים על ידי 28 עמודים מתומנים עם כותרות פשוטות. בקצה האפסיס של אולם הצ'איטיה נמצאת סטופה שבחזיתה מגולף בודהה גבוה גדול בישיבה בתנוחת לימוד. עץ גדול של פיקוס קדוש מגולף בגבו. באולם יש גג מקומר בו נחרטו בסלע צלעות (המכונה טריפוריום) המדמות עץ. האפריזים שמעל העמודים הן מלכות נאגה, ויצירות התבליט הנרחבות מציגות דמויות כמו בדרנים, רקדנים ונגנים.
חזית אולם התפילה הוא חצר חצובה שנכנסים אליה דרך גרם מדרגות. בכניסה למערה חזית מגולפת המעוטרת במוטיבים הודים רבים הכוללים אפסארות ונזירים במדיטציה. משני צידי המפלס העליון יש פורטיקו של עמודים עם חדרים קטנים בקירות האחוריים. במרפסת העמודים של הצ'איטיה יש מקדש קטן משני קצותיו ותא בודד בקצה הרחוק של הקיר האחורי. עמודי המסדרון בנויים מקורות ריבועיות מסיביות וכותרות גטה-פלאווה (אגרטל ועלווה). במפלסים השונים של מערה 10 מופיעים גם פסלי אלילים של אלוהיות זכריות ונקביות, כמו מאיטריה (הבודהה העתידי), טארה, אוולוקיטשוורה, הבודהיסטווה מנג'וסרי, והבודהיסטווה מהאמאורי, המגולפים בסגנון שושלת פאלא שנמצאו באזורים המזרחיים של הודו. כמה מההשפעות של דרום הודו נמצאות גם ביצירות שונות במערה זו.
המונומנטים הג'ייניים: מערות 30–34

לורד מאהאווירה
לורד בהובאלי
בקצה הצפוני של אלורה נמצאות חמש מערות ג'ייניות, השייכות לזרם הדיגמברה (אנ'), שנחפרו במאה התשיעית ובראשית המאה העשירית. מערות אלה קטנות יותר מהמערות הבודהיסטיות וההינדיות, אך עם זאת מציגות גילופים מפורטים ביותר. הן, והמערות ההינדיות המאוחרות יותר, נבנו באותה תקופה ושתיהן חולקות רעיונות אדריכליים ודבקות דתית כגון מרפסת עמודים, מנדאפה סימטרית ופוג'ה (puja, פולחן). עם זאת, בניגוד למקדשים ההינדים, מושם דגש על תיאורם של עשרים וארבעה הטירתנקרות (אנ') (כובשים רוחניים המכונים גם ג'ינאס, שזכו לשחרור מהמעגל האינסופי של הלידות מחדש). בנוסף לגילופי ג'ינאס אלה, כוללות יצירות האומנות במקדשי הג'יין גילופי אלים ואלות, יאקסה (yaksa, אלוהות הטבע הגברית), יאקסי (yaksi, אלוהות הטבע הנשית) וחסידים אנושיים הרווחים במיתולוגיה של הג'יין של האלף הראשון לספירה.
לדברי חוסה פריירה (Jose Pereira), חמש המערות היו למעשה 23 חפירות שונות, בתקופות שונות. 13 מהם נמצאים באינדרה סבהא (Indra Sabha), 6 בג'אגאנתה סבהא (Jagannatha Sabha) והשאר בצ'וטה קאילאשה (Chhota Kailash). פריירה השתמש במקורות רבים כדי להסיק שאת מערות הג'יין באלורה החלו לחצוב כנראה בסוף המאה ה-8, עם פעילות בנייה וחפירה שנמשכה מעבר למאה העשירית ועד למאה ה-13 עד דהפעילות נעצרה עם פלישת סולטנות דלהי לאזור. עדות לכך היא כתובות מקודשות המתוארכות לשנת 1235 לספירה, שם מציין התורם כי "המיר את צ'ארנאדרי לטירתה קדושה" עבור ג'יינים על ידי מתנת חפירה של ג'ינאס.
מקדשי הג'יין החשובים במיוחד הם צ'וטה קאילאשה (מערה 30, 4 חפירות), אינדרה סבהא (מערה 32, 13 חפירות) וג'אגאנתה סבהא (מערה 33, 4 חפירות); מערה 31 היא אולם לא גמור עם ארבעה עמודים ומקדש. מערה 34 היא מערה קטנה, אליה ניתן להגיע דרך פתח בצד שמאל של מערה 33.
מערות הג'יין מכילות כמה מדמויות הסמווסארנה (אנ') המוקדמות ביותר בין גילופי הדבקות הדתית. לסמווסארנה חשיבות מיוחדת למאמיני דת הג'ייניזם כי הוא האולם בו מטיף הטירתנקרה לאחר שהשיג את הקוואלה ג'נאנה (אנ') (ידיעת הכול המשחררת). מאפיין מעניין נוסף שנמצא במערות אלה הוא זיווג הדמויות הקדושות בג'ייניזם, בפרט פרסוונאתה (אנ') ובהובאלי (אנ'), המופיעות 19 פעמים. יצירות אמנות אחרות בעלות חשיבות כוללות את אלה של האלוהויות סראסוואטי, סרי, סודהרמנדרה, סרוואנובוטי, גומוקה, אמביקה, קקרסווארי, פדמוואטי, קסטראפלה והאנומן.
המונומנטים הג'ייניים: מערות 30–34 > מערה 30: צ'וטה קאילאשה

צ'וטה קאילאשה (Chhota Kailash), או קאילשה הקטנה, נקראת כך בשל הדמיון של גילופים שבה לאלה שבמקדש קאילשה. מקדש זה נבנה כנראה בראשית המאה ה-9, במקביל לבניית המפלס התחתון של אינדרה סבהא, כמה עשורים לאחר סיום מקדש קאילשה. הוא כולל שני תבליטים גדולים מהחיים של אינדרה רוקד, אחד עם שמונה זרועות ואחד עם שתים עשרה, שניהם מעוטרים בקישוטים וכתר; זרועותיו של אינדרה מוצגות במודרות שונות המזכירות את יצירות האומנות הריקודיות של שיווה שנמצאו במערות ההינדיות סמוכות. עם זאת, יש באיקונוגרפיה כמה הבדלים המצביעים שבמערה מגולף אינדרה רוקד ולא שיווה רוקד. בפאנלים של אינדרה בכניסה מופיעים גם אלילים אחרים, מוזיקאים ורקדנים.
היסטוריונית האמנות ליסה אוון העלתה תמיהות הנוגעות לשאלה האם מוזיקה וריקוד היו חלק מהג'ייניזם של המאה ה-9, בהתחשב בכך שתאולוגיית ג'יין מתמקדת בסיגוף מדיטטיבי. רג'אן, למשל, הציע שייתכן שמערה 30 הייתה במקור מונומנט הינדי שהוסב מאוחר יותר למקדש ג'יין. עם זאת, אוון משערת שהיצירות החגיגיות במקדש זה יובנו טוב יותר כחלק מדוקטרינת הסמווסארנה בג'ייניזם.
החפיפה בין המיתולוגיות של ג'ייניזם להינדואיזם גרמה לבלבול, בהתחשב בספר השלישי של המהאבהארטה ההינדית, המתאר את משכנו של אינדרה כמלא במגוון גיבורים, קורטיזנות ובעלי מלאכה, בתוך מסגרת דמוית גן עדן. דימויים אלה חוזרים על עצמם בכל מערה 30, בדומה למערות ההינדיות, וקובעים את ההקשר של המקדש. עם זאת, הסמלים הקרובים יותר למרכז המקדש מתיישרים יותר עם רעיונות הליבה של הג'ייניזם; שכיחות רבה יותר של דמויות מדיטציה וג'ינאס - המקום בו המאמין בדת הג'יין מבצע את טקס האבישקה (abhisheka, פולחן).
המונומנטים הג'ייניים: מערות 30–34 > מערה 31

מערה 31, המורכבת מארבעה עמודים, מקדש קטן ומספר גילופים, לא הושלמה. גילופי פרסוונאתה, הנשמר על ידי יאקסה דרננדרה (Dharanendra) עם 7 ראשי הנחש שלו, ובהובאלי הוכנסו לקירות הימניים והשמאליים של האולם, בהתאמה, ואילו בתוך המקדש שוכן האליל של מאהאווירה. האליל יושב בתנוחת לוטוס על כס האריה וצ'אקרה נראית בפאנל האמצעי של הכס. דמותו של יאקסה מטנגה על פיל נמצאת בצד שמאל של המקדש ואילו דמותה של יאקסי סידהאיקי, יושבת על אריה עם ילד על ברכיה, מימין.
המונומנטים הג'ייניים: מערות 30–34 > מערה 32: אינדרה סבהא

אינדרה סבהא (Indra Sabha, מערה 32), שנחפרה במאה ה-9, היא מערה דו קומתית עם מקדש מונוליתי בחצר שלה. היסטוריונים מהמאה ה-19 טעו בין דמויות יאקסה מהג'יין לדמויות חלופיות של אינדרה שנמצאו ביצירות אמנות בודהיסטיות והינדיות, ובכך גרמו לכך שהמקדש קיבל את השם השגוי "אינדרה סבהא". אינדרה הוא אלוהות חשובה בכל שלוש הדתות הגדולות, אך יש לו חשיבות מיוחדת בג'ייניזם, שכן לא רק שהוא אחד מ-64 האלוהויות השולטות על השמים, הוא, במיוחד, מלך גן העדן הראשון של הג'יין, סאודהרמקאלפה, והאדריכל הראשי של אולם הכינוס השמיימי על פי האדיפורנה, טקסט קדוש של הג'יין.
מקדש אינדרה סבהא הג'ייני חשוב מבחינה היסטורית מכיוון שהוא מכיל עדויות, בצורת תיעוד טקסטואלי, לפולחן פעיל בקרב קהילת ג'יין. במיוחד היה ידוע כי טקסים נערכו במפלס העליון, שם ייתכן שהיצירות מילאו תפקיד מרכזי.
כמו במערות רבות באלורה, גילופים רבים מעטרים את המקדש, כמו אלה של פרח הלוטוס על התקרה. במפלס העליון של המקדש, שנחפר בחלקו האחורי של החצר, נראית דמותה של אמביקה (אנ'), היאקשיני של נמינתה (אנ') (הטירתנקרה ה-22), יושבת על אריה מתחת לעץ מנגו, עמוס פרי. מרכז המקדש מציג את סרבטובאדרה, שם ארבעה טירתנקרות של הג'ייניזם - רשיבה (הראשון), נמינאתה (ה-22), פרסוונאתה (ה-23) ומהאווירה (ה-24) מכוונים לארבע רוחות השמים תוך יצירת מקום פולחן למאמינים.
המונומנטים הג'ייניים: מערות 30–34 > מערה 33: ג'אגאנתה סבהא

ג'אגאנתה סבהא (Jagannatha Sabha, מערה 33) היא מערת ג'יין השנייה בגודלה באלורה והיא מתוארכת למאה ה-9 לספירה על פי הכתובות על העמודים. זו מערה דו קומתית עם שנים-עשר עמודים מסיביים וראשי פילים הבולטים לעבר המרפסת, כולם מגולפים מסלע אחד. באולם יש שני עמודים מרובעים כבדים מלפנים, ארבעה באזור האמצעי, ואולם ראשי פנימי של כיכר ריבועי עם עמודים מחורצים, כולם מגולפים בצורה מורכבת עם כותרות, רכסים ותושבות. בין האלילים העיקריים נמצאים פרסוונאתה ומהאווירה, שני הטירתנקרות האחרונות בג'ייניזם.
המונומנטים הג'ייניים: מערות 30–34 > מערה 34

כתובות מסוימות במערה 34, או J26 כפי שמכנה אותה ההיסטוריון חוסה פריירה, עדיין לא פוענחו, אך ככל הנראה נוצרו בין 800 ל-850 לספירה. כתובות אחרות, כמו זו של סרי נגווארמה, הן מהמאה ה-9 או ה-10.
מערה זו כוללת דמות גדולה של פרסוונאתה יושב עם ארבע משרתות (camara, קמארה), שתיים מהן אוחזות במניפות מרחיקות זבובים ולכאורה מגיחות מכס הג'יין. כמו בחפירות רבות אחרות של ג'יין, נמצא גם זוג גדול של יאקסה-יאקסי במערה זו ליד הג'יין. בחלק האחורי של המערה דמות מזוקנת עם קערה המכילה מנחות מעוגלות, בעלות צורות המזכירות פיננדות (כדורי אורז) או לאדוס (בשר מתוק). זה מצביע על כך שהסצנה עשויה להיות קשורה לפולחן דבקות דתית של ג'יין, אולי טקס שרדה. הפרסוונאתה במערה משולב עם גומטשבארה (Gommateshvara) עומד ומלווה בפיתוחים אחרים המראים מוזיקאים מנגנים על מגוון כלים כגון קרנות, תופים, קונכיות, חצוצרות ומצלתיים. מאפיין בולט במיוחד במערה הוא גילוף פרח לוטוס פתוח ענק על תקרתו וגגו, שנמצא רק בחפירת ג'יין אחת אחרת ובמערה 25 ההינדית בכל אלורה. מיקום הלוטוס על המערה ולא על פסל מסמל שהמקדש הוא מקום אלוהי.
המונומנטים הג'ייניים: מערות 30–34 > דמות חצובה בסלע של פרסוונאתה

על הגבעה שמצפון-מזרח למתחם המערות הראשי נמצא מקדש ג'יין המכיל דמות מגולפת בסלע של לורד פרסוונאתה מתקופת שושלת רשטראקוטה בגובה 4.9 מטרים עם כיתוב משנת 1234 לספירה. הדמות השמורה היטב מוקפת על ידי דהראנדרה ופדמוואטי. הכתובת מזכירה את האתר כגבעת צ'ארנה, אתר קדוש. המקדש עדיין פעיל ולכן אינו מוגן על ידי ה-ASI. יש לטפס שש מאות מדרגות כדי להגיע אליו.
גילופים צבועים וציורים

הגילופים באלורה היו צבועים בשעתם בשפע. הסלע כוסה בסיד אשר נצבע. הטיח והצבע שרדו בחלק מהמקומות.
ברהמה במקדש קאילשה של אלורה, עם קישוטים צבועים
מערה 16 (6), טיח ששרד ויצירות אמנות מצוירות
ציור במערות ג'יין אלורה
מערה 32
מבקרים, חילול הקודש ונזקים

יש מאות דיווחים שנכתבו במאות שנים לאחר השלמת בניית המערות, שהצביעו על כך שבמערות אלה נהגו לבקר באופן קבוע, בייחוד מכיוון שהן היו בטווח ראייה של דרך מסחר. ידוע למשל, שנזירים בודהיסטים ביקרו באלורה לעיתים תכופות במאה ה-9, ובמאה העשירית. אל-מסעודי תושב בגדאד מהמאה העשירית, מכנה את האתר בטעות בשם "אלאדרה", מקום של מקדש גדול, מקום העלייה לרגל בהודו ובו אלפי תאים שבהם מתגוררים מאמינים. בשנת 1352 לספירה, ברישומים של הסולטאן עלא-אוד-דין בהמן שאה (אנ') מוזכר שהוא לן באתר. דיווחים אחרים נכתבו על ידי פירישטה (אנ'), ז'אן דה תבנו (1633–67), ניקולאו מנוצ'י (אנ') (1653–1708), צ'ארלס מאלט (Charles Warre Malet‏, 1794) וג'ון סילי (John B. Seely) שכתב על אלורה ב-1824. דיווחים מסוימים מכירים בחשיבותה של אלורה, אך מצהירים הצהרות לא מדויקות בנוגע לבנייתה; לדוגמה, תיאור המערות של הנוסע הוונציאני ניקולאו מנוצ'י, שההיסטוריה המוגולית שלו התקבלה היטב בצרפת, כתב כי מערות אלורה "... בוצעו על ידי הסינים הקדומים" בהתבסס על הערכתו לגבי איכות הביצוע ומה שסיפרו לו. אלורה הייתה אתר ידוע בתקופות המוגוליות: הקיסר אורנגזב נהג לעשות שם פיקניק עם משפחתו, כמו גם אצילים מוגולים אחרים. מוסטייד חאן, אציל מחצרו של אורנגזב, הצהיר כי אנשים ביקרו באזור בכל עונות השנה, אך במיוחד במהלך המונסון. הוא דיבר גם על "סוגים רבים של דמויות עם צורות טבעיות" שנחצבו על כל התקרות והקירות, אך ציין כי המונומנטים עצמם היו במצב של "חורבן למרות היסודות החזקים שלהם".
נזק אופייני לאלילים מתרכז סביב הפנים, האף, השדיים והגפיים. פסלים מטומאים במערה הינדית (מימין) ובמערה בודהיסטית.
ה"לאליטקרירה" - טקסט מראטהי המתוארך לסוף המאה ה-13 לספירה, הוא הדיווח הראשון לפיו השימוש הפעיל באלורה הופסק במאה ה-13. מתיעוד חצר הסולטנות האסלאמית עולה כי דאוגירי, בירת שושלת ידאבה, וכ-10 קילומטרים מאלורה, הייתה תחת התקפה מתמשכת בתקופה זו ונפלה לאחר מכן לידי סולטנות דלהי בשנת 1294 לספירה. על פי חוסה פריירה, ישנן עדויות לכך שהעבודות במערות הג'יין באלורה פרחו תחת סינגהאנה, ששלט בשושלת ידאבה בין השנים 1200 עד 1247 לספירה, ומערות אלה שימשו מבקרים ומתפללים של הג'יין במאה ה-13. עם זאת, הפעילות הדתית של ג'יין נפסקה לאחר שהאזור עבר לשלטון אסלאמי בסוף המאה ה-13.
המונומנטים הבודהיסטיים, ההינדיים והג'ייניים באלורה סבלו מנזק משמעותי, במיוחד דמויות האלילים, ואילו גילופים מורכבים על העמודים ודמויות מהטבע על הקירות נותרו על כנם. חילול האלילים והדמויות יוחס למאות ה-15 עד ה-17, כאשר באזור זה של חצי האי דקאן היה איקונוקלאזם ביוזמת צבאות מוסלמים. על פי גרי מלנדרה, הרס כזה מצד המוסלמים נבע מהאמונה ש"התמונות הגרפיות, האנתרופומורפיות של מקדשים הינדים ובודהיסטים" הם חטא. היסטוריונים מוסלמים מתקופת הסולטנות האסלאמית מזכירים את אלורה בתיאוריהם של הנזק הנרחב וההרס הקנאי של אלילים ויצירות אמנות באזור, אם כי ידוע שחלק מהמוסלמים בתקופה זו הביעו דאגה בנוגע לנזק שלא לצורך ו"הצטערו עליו כהפרה של יופי ", לדברי קרל ארנסט.
לקריאה נוספת

קיימת ספרות ענפה על מערות אלורה, והרשימה להלן מכסה רק חלק ממנה. לרשימה מקיפה יותר מומלץ לעיין בערך המקביל בוויקיפדיה באנגלית.
Berkson, Carmel (1992). Ellora, Concept and Style. Abhinav Publications. ISBN 0-19-565458-7.
José Pereira (1977). Monolithic Jinas. Motilal Banarsidass. ISBN 978-81-208-2397-6.
Geri Hockfield Malandra (1993). Unfolding A Mandala: The Buddhist Cave Temples at Ellora. State University of New York Press. ISBN 978-0-7914-1355-5.
Owen, Lisa (2012). Carving Devotion in the Jain Caves at Ellora. Brill Academic. ISBN 978-9004206298.
Damien Keown; Charles S. Prebish (2013). Encyclopedia of Buddhism. Routledge. ISBN 978-1-136-98588-1.
Pandit, Suraj (2013). "Ellora Caves". Oxford University Press. doi:10.1093/obo/9780195393521-0118.
ביאורים

↑  באדריכלות ההינדית, ובמיוחד בארכיטקטורת המקדש ההינדי, מנדאפה הוא אולם גדול המחוזק בשורות עמודים או ביתן לטקסים ציבוריים
↑  בהינדואיזם, ההיבט הנשי של כל צורות החיים
↑  מגדל כניסה מונומנטלי, בדרך כלל מקושט במקדשים הינדיים
↑  באדריכלות של המקדש ההינדי מגדל מקושט מעל קודש הקדשים
↑  סוג אדריכלות של מקדש הינדי שהתפתח בדרום הודו
↑  אגדת הורדת נהר הגנגס מהשמיים על ידי שיווה
↑  אחת הדמויות של שיווה בן ארבע זרועות אוחז קשת וחץ
↑  חכם הודי מיתולוגי
↑  חצי עוף, חצי אדם שעליו רוכב וישנו
↑  שור שעליו רוכב שיווה
↑  שיווה קוטל את השד אנדהקה
↑  אתר הינדי קדוש בצפון הודו
מצעד שירי העולם הדיגיטליים

לוגו מגזין הבילבורד
מצעד שירי העולם הדיגיטליים (באנגלית: World Digital Song Sales) הוא מצעד שירים שבועי שנערך על ידי נילסן סאונדסקאן ומפורסם על ידי מגזין בילבורד. מצעד השירים הוקם בשנת 2010 והיה אחד מתוך 21 מצעדי שירים ספציפיים שהשיק בילבורד באותה השנה החל מ-23 בינואר. הוא דירג במקור את 25 הסינגלים הדיגיטליים הנמכרים ביותר בז'אנר מוזיקת עולם, אך צומצם ל-15 שירים בנובמבר 2021, ולאחר מכן, ב-28 באוקטובר 2023, ל-10 שירים.
השיר "Somewhere Over the Rainbow" של הזמר-יוצר והנגן ישראל קמקוויוואולה היה השיר הראשון שדורג במקום הראשון במצעד. הוא שלט בדירוג ברוב זמן קיומו של המצעד, והופיע 363 שבועות מצטברים בראש המצעד, כולל נוכחות של 116 שבועות רצופים במקום הראשון מתחילת התרשים ועד אפריל 2012. השיר הופיע ב-767 מצעדים, למעט מצעד אחד לשבוע של ה-25 ביוני 2022. עוד שיר בולט במצעד הוא "Gangnam Style" של סיי, שהיה במקום הראשון במצעד במשך 50 שבועות החל מ-2012 ועד 2014 ובסך הכל הופיע 381 שבועות במצעד. במהלך השנים, אמני קיי-פופ רבים אחרים הופיעו במצעד, וחלקם הגיעו למקום הראשון. כדוגמת להקת הבנים הדרום קוריאנית BTS שהגיעה לראשונה ב-2016 למקום הראשון במצעד עם השיר "Fire", ומחזיקה בשיא כמות הסינגלים שהגיעו למקום הראשון עם 37 סינגלים. אחריהם מדורגת להקת הבנות הדרום קוריאנית בלאקפינק עם 9 סינגלים במקום הראשון, הכי הרבה מכל אמנית במצעד.
השיר שנמצא כרגע במקום הראשון, נכון למצעד שפורסם ב-28 בספטמבר 2024, הוא "Mamushi" של מייגן די סטליון בהשתתפות יוקי צ'יבה.
הישגי שירים > הכי הרבה שבועות במקום הראשון

| מספר של שבועות | שיר | אמנים |
| --- | --- | --- |
| 362 | "Somewhere Over the Rainbow" | ישראל קמקוויוואולה |
| 50 | "Gangnam Style" | סיי |
| 32 | "Calm Down" | רמה (אנ') וסלינה גומז |
| 29 | "We Know the Way" | אופטיה פואי (אנ') ולין-מנואל מירנדה |
| 17 | "Essence" | ויזקיד (בהשתתפות ג'סטין ביבר וטמס) |
הישגי שירים > הכי הרבה שבועות במצעד

| מספר שבועות | שיר | אמנים |
| --- | --- | --- |
| 767 | "Somewhere Over the Rainbow" | ישראל קמקוויוואולה |
| 381 | "Gangnam Style" | סיי |
| 377 | "Hawaiian Roller Coaster Ride" | מקהלת הילדים של בתי ספר קמחמהה (אנ') ו-מארק Kealiʻi Hoʻomalu (אנ') |
| 299 | "The Girl from Ipanema" | סטן גץ וז'ואאו ז'ילברטו |
| 297 | "La Vie en rose" | אדית פיאף |
| 269 | "He Mele No Lilo" | מקהלת הילדים של בתי ספר קמחמהה ו-מארק Kealiʻi Hoʻomalu |
| 265 | "Du hast" (אנ') | רמשטיין |
| 206 | "What a Wonderful World" | ישראל קמקוויוואולה |
| 190 | "Ai Se Eu Te Pego" | מישל טלו |
| 190 | "Non, je ne regrette rien" | אדית פיאף |
הישגי אמנים > הכי הרבה סינגלים במקום הראשון

| מספר | אמן | שירים |
| --- | --- | --- |
| 37 | BTS | "Fire" "Blood Sweat & Tears" "Spring Day" "Not Today" "DNA" "Mic Drop" (בהשתתפות דיזיינר) "Don't Leave Me" "Fake Love" "Idol" (בהשתתפות ניקי מינאז') "2! 3! (Still Wishing There Will Be Better Days)" "Boy with Luv" (בהשתתפות הלסי) "Dream Glow" (אנ') (עם צ'ארלי XCX) "A Brand New Day" (עם זארה לארסון) "All Night" (עם ג'וס וורלד) "Heartbeat" (אנ') "Lights" (אנ') "Make It Right" (בהשתתפות לאוב) "Black Swan" "On" "Stay Gold" (אנ') "Your Eyes Tell" "My Time" "Filter" "Life Goes On" "Stay" "Inner Child" "Film Out" "Singularity" (אנ') "Stigma" "Euphoria" (אנ') "Begin" "Yet to Come (The Most Beautiful Moment)" "Attack On Bangtan" "The Planet" "Take Two" "No More Dream" "Danger" |
| 9 | בלאקפינק | "Boombayah" "Playing with Fire" "As If It's Your Last" "Ddu-Du Ddu-Du" "Kill This Love" "How You Like That" "Lovesick Girls" "Pink Venom" "Shut Down" (אנ') |
| 6 | ג'יי-הופ | "Daydream" "Chicken Noodle Soup" (בהשתתפות בקי ג'י) "More" (אנ') "Arson" "Rush Hour" (אנ') (עם קראש (אנ')) "Neuron" עם גאקו (אנ') ויון מי-רה (אנ') |
| 6 | שוגה | "Eight" (אנ') (עם IU (אנ')) "Daechwita" "That That" (עם סיי) "People Pt. 2" (אנ') (עם IU) "Haegeum" (אנ') "The Last" |
| 5 | סיי | "Gangnam Style" "Gentleman" (אנ') "Hangover" (אנ') (בהשתתפות סנופ דוג) "Daddy" (אנ') (בהשתתפות CL (אנ')) "That That" (בהשתתפות שוגה) |
| 5 | ביג באנג | "Loser" (אנ') "Bang Bang Bang" (אנ') "Let's Not Fall in Love" (אנ') "Flower Road" (אנ') "Still Life" (אנ') |
| 5 | RM | "Winter Flower" (עם יונאה (אנ')) "Don't" (עם eAeon) "Sexy Nukim" (אנ') (עם באלמינג טייגר (אנ')) "Wild Flower" (בהשתתפות יוג'ין (אנ')) "Nuts" |
| 5 | ג'ימין | "Vibe" (אנ') (עם טאיאנג (אנ')) "Set Me Free Pt. 2" (אנ') "Like Crazy" "Closer Than This" (אנ') "Smeraldo Garden Marching Band" (אנ') |
| 5 | סטריי קידס | "Mixtape: Oh" (אנ') "Maniac" (אנ') "Case 143" (אנ') "Lalalala" (אנ') "Chk Chk Boom" (אנ') |
הישגי אמנים > הכי הרבה שבועות במקום הראשון

| מספר | אמן |
| --- | --- |
362: ישראל קמקוויוואולה
84: BTS
63: סיי
32: רמה (אנ') וסלינה גומז
29: אופטיה פואי (אנ') ולין-מנואל מירנדה
הישגי אמנים > הכי הרבה שירים שהגיעו הישר למקום הראשון

| כמות | אמן | שירים |
| --- | --- | --- |
| 22 שירים | BTS | "Fire" "Blood Sweat & Tears" "Spring Day" "DNA" "Don't Leave Me" "Fake Love" "Idol" (בהשתתפות ניקי מינאז') "2! 3! (Still Wishing There Will Be Better Days)" "Boy with Luv" (בהשתתפות הלסי) "Dream Glow" (אנ') (עם צ'ארלי XCX) "A Brand New Day" (עם זארה לארסון) "All Night" (עם ג'וס וורלד) "Heartbeat" (אנ') "Black Swan" "On" "Stay Gold" (אנ') "Your Eyes Tell" "Life Goes On" "Film Out" "Yet to Come (The Most Beautiful Moment)" "The Planet" "Take Two" |
| 8 שירים | בלאקפינק | "Boombayah"  "Playing with Fire" "As If It's Your Last" "Ddu-Du Ddu-Du" "How You Like That" "Lovesick Girls" "Pink Venom" "Shut Down" (אנ') |
| 5 שירים | ביג באנג | "Loser" (אנ') "Bang Bang Bang" (אנ') "Let's Not Fall in Love" (אנ') "Flower Road" (אנ') "Still Life" (אנ') |
| 5 שירים | שוגה | "Eight" (אנ') (עם IU (אנ')) "Daechwita" "That That" (עם סיי) "People Pt. 2" (אנ') (עם IU) "Haegeum" (אנ') |
| 5 שירים | RM | "Winter Flower" (עם יונאה (אנ')) "Don't" (עם eAeon) "Sexy Nukim" (אנ') (עם באלמינג טייגר (אנ')) "Wild Flower" (בהשתתפות יוג'ין (אנ')) "Nuts" |
| 5 שירים | ג'ימין | "Vibe" (אנ') (עם טאיאנג (אנ')) "Set Me Free Pt. 2" (אנ') "Like Crazy" "Closer Than This" (אנ') "Smeraldo Garden Marching Band" (אנ') |
| 5 שירים | סטריי קידס | "Mixtape: Oh" (אנ') "Maniac" (אנ') "Case 143" (אנ') "Lalalala" (אנ') "Chk Chk Boom" (אנ') |
| 4 שירים | סיי | "Gentleman" (אנ') "Hangover" (אנ') (בהשתתפות סנופ דוג) "Daddy" (אנ') (בהשתתפות CL (אנ')) "That That" (בהשתתפות שוגה) |
| 4 שירים | טווייס | "Likey" (אנ') "Feel Special" (אנ') "I Can't Stop Me" (אנ') "Cry for Me" (אנ') |
| 4 שירים | ג'יי-הופ | "Chicken Noodle Soup" (בהשתתפות בקי ג'י)  "More" (אנ') "Arson" "Neuron" (עם גאקו (אנ') ויון מי-רה (אנ')) |
| 3 שירים | אקסו | "Monster" (אנ') "Lotto" (אנ') "Love Shot" (אנ') |
| 3 שירים | TXT (אנ') | "Crown" (אנ') "Sugar Rush Ride" "Chasing That Feeling" |
| 3 שירים | ג'ין | "Yours" "Super Tuna" "The Astronaut" (אנ') |
| 3 שירים | ג'ונגקוק | "Stay Alive" (אנ') "Dreamers" "Still with You" |
הישגים נבחרים אחרים במצעד שירי העולם הדיגיטליים

BTS הם האמן היחיד שכבש בו זמנית את 15 המקומות הראשונים של המצעד בשלוש הזדמנויות נפרדות. הקבוצה עשתה זאת במצעד שפורסם ב-8 בספטמבר 2018 עם שירים מתוך Love Yourself: Answer, במצעד שפורסם ב-7 במרץ 2020 עם שירים מתוך Map of the Soul: 7 ובמצעד שפורסם ב-25 ביוני 2022 עם שירים מתוך Proof (אנ').
בשנת 2018, הגיע השיר "Ddu-Du Ddu-Du" של בלאקפינק למקום הראשון ובכך הצטרפה הקבוצה לסיי וביג באנג שהיו במקום השני ברשימת האמנים עם הכי הרבה שירים שהגיעו הישר למקום הראשון כשלכל אחד משלושת האמנים היו באותו זמן ארבעה שירים שהגיעו למקום הראשון. בשנה שלאחר מכן הרחיבה הקבוצה את השיא שלה כשהכניסה את "Kill This Love" לראש המצעד שפורסם בתאריך 20 באפריל 2019 ובכך עקפה את סיי וביג בנאג וניצבה במקום השני לבדה עם חמישה סינגלים שהגיעו למקום הראשון. במשך הזמן הרחיבה הקבוצה את השיא ומחזיקה כעת בשמונה שירים שהגיעו למקום הראשון.
ויזקיד, בורנה בוי, מר עזי (אנ'), טמס, רמה (אנ') ואסאקה (אנ') הם האמנים הניגרים היחידים שהגיעו למקום הראשון במצצעד. מבין השישה, ויזקיד, מר עזי, טמס ואסאקה הם האמנים היחידים שהגיעו הישר למקום הראשון. ויזקיד היה הראשון שהגיע להישג זה, והגיע הישר לראש המצעד בנובמבר 2018 כאמן משתתף בשיר "Checklist" של נורמני וקלווין האריס. מר עזי הגיע לראשונה למקום הראשון בשנת 2020 עם הסינגל "Oh My Gawd" יחד עם מייג'ור לייזר בהשתתפות ניקי מינאז' ו-K4mo. טמס הגיעה לראשונה למקום הראשון באוגוסט 2022, עם הקאבר שלה ל-"No Woman, No Cry" מתוך המיני-אלבום Wakanda Forever Prologue. אסאקה הגיע לראשונה למקום הראשון באוגוסט 2024 עם הסינגל "Active" (אנ') יחד עם טראוויס סקוט.
הוואסה (אנ') היא אמנית הסולו קיי-פופ הראשונה ששני שירים שלה נכנסו בו זמנית לעשירייה הראשונה של המצעד. השירים שלה "I'm a B" ו-"Bless U" הופיעו לראשונה במקומות 7 ו-10 בהתאמה במצעד שפורסם ב-4 בדצמבר 2021.
אגוסט D, ג'יי-הופ וג'ין הם אמני הסולו היחידים בהיסטוריה של המצעד שתפסו בו זמנית את שלושת המיקומים הראשונים. אגוסט D עשה זאת עם "Daechwita", "Strange" ו-"Burn It" במצעד שפורסם ב-6 ביוני 2020, ג'יי-הופ עשה זאת עם "Arson", "= (Equal Sign)", ו-"Safety Zone" במצעד שפורסם ב-30 ביולי 2022 וג'ין עשה זאת עם "Super Tuna", "Abyss" ו-"Tonight" במצעד שפורסם ב-5 בנובמבר 2022.
SB19 (אנ') היא הלהקה הפיליפינית הראשונה שהופיעה במצעד. השיר שלהם "Gento" (אנ') הגיע למקום השמיני במצעד שפורסם ב-3 ביוני 2023.